Source: http://www.romaniansoccer.ro/stiri/65145/florin-prunea-la-csm-poli-iasi-a-avut-loc-o-implozie-in-doua-zile-au-disparut-jucatorii.htm
Timestamp: 2018-11-20 23:31:21+00:00

Document:
Florin Prunea: La CSM Poli Iași a avut loc o implozie, în două zile au dispărut jucătorii
CSM Politehnica Iași 26.06.2017 - 07:51
Fostul președinte al clubului CSM Poli Iași, Florin Prunea, a declarat, duminică seara, că la gruparea moldoveană a avut loc "o implozie", după plecarea sa fiind îndepărtați aproape toți jucătorii din lot, în locul lor fiind aduși cu precădere fotbaliști străini.
"La Iași din păcate a avut loc o implozie, în două zile au dispărut jucătorii. Dar pentru mine este o mândrie faptul că toți și-au găsit deja alte echipe. Ei și-au desfășurat activitatea în condiții inimaginabile, dar au câștigat play-out-ul. Am văzut acum că persoanele din conducere sunt supărate că a terminat echipa pe locul 7. E, acum sunt curios când va mai termina CSM Poli Iași pe locul 7", a spus el.
Fostul fotbalist a menționat că are oferte, dar deocamdată nu a luat o decizie deoarece vrea să lucreze în cadrul unui club care dorește să facă performanță. "Eu sper să nu se întâmple lucruri rele la Iași. Am stat acolo 5 ani și jumătate și le doresc tot binele din lume. Mi-am apărat clubul cât timp am fost acolo și una peste alta cred că sunt pe plus. Pentru mine acum urmează o vacanță pentru că de cinci ani nu am mai avut concediu. Am oferte, dar nu vreau să mă arunc. Vreau un club care își dorește performanță", a adăugat fostul portar.
Florin Prunea a participat, duminică, la aniversarea a 94 de ani de la înființarea clubului Rapid pe Stadionul Giulești-Valentin Stănescu.
Taguri: Florin Prunea CSM Poli Iași Liga 1 jucatori plecati
Laurenţiu Rus, sancţionat cu 9 etape de suspendare şi 20.000 de lei pentru lovirea lui Valentin Mihăilă
Fotbalistul echipei CSM Poli Iaşi, Laurenţiu Rus, a fost sancţionat, miercuri, cu 9 etape de suspendare şi 20.000 de lei penalitate sportivă de Comisia de Disciplină din cadrul Federaţiei...
Tibor Selymes: Obiectivul turului, 20 de puncte
Poli Iaşi are nevoie de încă şase puncte până la finalul primei jumătăţi a sezonului regulat. Directorul sportiv al clubului, Tibor Selymes, este optimist că ţinta poate fi atinsă....
Cosmin Mărginean
Mihai Flamaropol
Ovidiu Murariu
Romeo Stan

References: CSM 

CSM 
 CSM 
 CSM 
 CSM 
 CSM